“Актаныш авылы гомуми үсеш бирүче 4нче балалар бакчасы” муниципаль бюджет мәктәпкәчә белем бирү учреждениясе

  ***“Салкын кыш”*** зурлар төркемендә сөйләм теле әшчәнлеге буенча конспект

 Төзеде: Мансурова Э.Р.

Актаныш 2015

**Тема: “Салкын кыш”**

**Максат:** табигатьтә ел фасыллары буенча барган үзгәрешләр турындагы белемнәрен системалаштыру һәм тирәнәйтү. **Тәрбия бурычы: кышкы**  табигатьнең матурлыгына соклана белү сыйфатларын тәрбияләү . **Үстерү бурычы:** балаларның иҗади күзаллауларын,бәйләнешле сөйләмен үстерү. **Белем бирү бурычы**: балаларда шигырь юллары аша кышкы табигатькә соклану хисләре,мәхәббәт тәрбияләу. **Төп белем бирү өлкәсе**: танып белү. **Интеграль белем бирү өлкәләре:** социаль-коммуникатив,танып белү,сөйләм үсеше,сәнгати-эстетик,физик үсеш. М**етодик алымнар һәм чаралар**: әңгәмә,шигырь уку,уеннар. **Сүзлек өстендә эш:** тәңкә кар,өерма,сырган буран,буран тургае. **Алдан үткәрелгән эш:** кыш турында әңгәмәләр,материал әзләү,матур әдәбият уку.

**Эшчәнлек төзелеше: 1.**Психологик җайлашу. **2.**Галимҗан Латыйпның”Кыш килде”шигырен уку **3.**Кыштурында фикер алышу. 4.Дидактик уен ”Сорау-җавап” уены. 6**.**Иҗади хикәя төзү:”Кышкы уеннар”. 7**.**Хәрәкәтле уен”Кар бөртекләре җыю”

 **Эшчәнлек барышы:**

**Психологик җайлашу:** Исәнмесез,балалар!Карагыз әле тәрәзәгә,бүген көн нинди матур,кояшлы,Кояшлы көнне безнең кәефләребез дә яхшы,күтәренке.Әйдәгез әле,кулны кулга тотынышып,бер-беребезгә карап елмаябыз һәм үзебезнең яхшы күтәренке кәефебезне бер-беребезгә бирәбез.

-Балалар, тыңлагыз әле, мин сезгә **Галимҗан Латыйпның”Кыш килде”шигырен** укып китәм: Урамнарга,бакчаларга, Урман,кырлар өстенә, Ак мамыктай,күбәләк кар Төшә дә,төшә генә. Урамга чыктык шаулашып, Йөртлардан чана тартып; Уйныйбыз,учта йомарлап, Юеш кар тубы атып.

**Фикер алышу:** -Балалар,бу шигырь юллары елның кайсы фасылы турында? -Кыш айлары нинди айлар? -Бу айларда кояш турында нәрсәләр әйтә аласыз? -Җир өстен нәрсә каплаган? -Кыш көне һава торышы нинди була? -Ни өчен агач төпләренә кар өяргә кирәк? -Җимлеккә нинди кошлар очып килә? -Ни өчен чыпчыклар,песнәкләр йоннарын кабартып утыралар? -Ни өчен кыш көне кошлар кешеләр яши торган урыннарга күбрәк киләләр?

**Дидактик уен ”Сорау-җавап”уены:** -Нәрсә ул болытлардан ява торган,туңган су кристаллары?-...(кар) –Нинди карлар була?-...(беренче кар,җепшек кар,ябалак кар,тәңкә кар) –Кар нигә шигырдый?-... –Карның файдасы,зыяны бармы?-... -Кыш көне нинди бураннар була?-...(җәяүле буран,карлы буран,өермә буран,сырган буран) –Бураннарның файдасы (зыяны) нидә? –“Буран”га утырып йөреп буламы?-...(Кар өстеннән йөри торган мотоцикл бар.Ул яныңнан бер узып китсә,аның артыннан бураннар уйнап кала.Шуңа күрә аны “Буран” дип атаганнар.Димәк, “Буран”га утырып йөреп була.)

**Иҗади хикәя төзү:”Кышкы уеннар”: \_**Нинди кышкы уеннар беләсез? –Иң яраткан уеныгыз нинди? –Бу уенда нинди атрибутлар кулланасыз? –Уенны ничек итеп уйныйсыз? –Сез яраткан уенның иң кызыклы өлеше нинди?

**Хәрәкәтле уен”Кар бөртекләре җыю”:**Булмә идәнендә кар юөртекләре сибелә.Уенда ике бала катнаша.Аларга матур тартма бирелә.Тәрбияче сигналы буенча,балалар кар бөртекләрен җыеп,тартмаларга салалар.Алдан кайсы җыеп бетерсә,шул бала җиңүче була.